เรื่องร้องเรียน: แจ้งครั้งที่ 2 ปัญหาแบบเดิม  จุดเดิม  หยุดแก้ปัญหาแบบตบตาเสียทีครับ  ทำไมถึงไม่จัดหาถังขยะให้ประชาชนทิ้ง  ถ้ายังแก้แบบเดิม  จะเจอปักหมุดจุดเดิมเรื่อยๆ แน่  ผมผ่านตรงนี้ทุกเย็นจะคอยรายงานให้ทราบ
การดำเนินการของเจ้าหน้าที่: เจ้าหน้าที่ฝ่ายรักษาความสะอาดฯ สำนักงานเขตสวนหลวง ได้ลงพื้นที่เพื่อตรวจสอบข้อเท็จจริงเกี่ยวกับการทิ้งขยะบริเวณปากซอยพัฒนาการ 16 พร้อมทั้งได้สอบถามและรับฟังความคิดเห็นจากประชาชนที่พักอาศัยอยู่ในบริเวณนั้น แจ้งว่าการทิ้งขยะบริเวณดังกล่าวเป็นไปตามเวลาที่กำหนดคือประชาชนจะนำมาทิ้งในเวลา 18.00 น. - 02.00 น. และมีรถขยะจากสำนักงานเขตเข้าจัดเก็บทุกวัน และไม่เห็นด้วยที่จะนำถังขยะมาตั้งวางบริเวณหน้าบ้านของตน โดยเจ้าหน้าที่ได้เข้าไปสอบถามประชาชนที่พักอาศัยในซอยต่างยอมรับว่าได้นำขยะไปตั้งวางเพื่อรอการจัดเก็บในจุดดังกล่าว แต่ตั้งวางตามเวลาที่กำหนดเนื่องจากในซอยไม่มีจุดพักขยะรวม เพราะไม่มีบ้านใดอยากให้นำถังขยะมาตั้งวางใกล้บ้านพักของตน และการเข้าจัดเก็บขยะของเขตเป็นไปได้ยากเพราะมีรถจอดขวาง เจ้าหน้าที่เห็นว่าบริเวณใกล้เคียงนั้นมีจุดพักขยะของชุมชนพัฒนาคลองสะแก จึงแนะนำให้นำขยะไปทิ้งในบริเวณดังกล่าว ประชาชนเห็นด้วยและยินดีปฏิบัติตามแนวทางที่เจ้าหน้าที่แนะนำ
ความเห็นของผู้แจ้ง: เข้าใจเรื่องที่ผู้อยู่อาศัยไม่อยากให้มีถังขยะหน้าบ้านนะครับ  แต่พอเอามากองรวมอยู่ต้นไม้ปากซอย  หากมีหมาหรืออะไรมาคุ้ยเขี่ยก็อาจจะทำให้พื้นที่ฟุตบาทสกปรกส่งกลิ่นสำหรับคนที่เดินผ่านไปมาได้  ความเห็นผมเลยจะเสนอว่าควรมีถังขยะเก็บให้มิดชิดเรียบร้อยไว้ตรงฟุตบาท  ซึ่งก็เป็นทัศนียภาพที่ดีของเมือง ด้วย  ยังไงก็ขอขอบคุณเจ้าหน้าที่ที่ลงพื้นที่คุยกับประชาชนและเเจ้งกลับมานะครับ
พื้นที่: แขวงสวนหลวง เขตสวนหลวง กรุงเทพมหานคร